نو انبار
نو انبار یا نو اِمبار  ساری ِقدیمی بافت جه هسته که خیابون قارن و ۱۸ دی وسط قرار گیرنه و شهر ِمرکزی ناحیه دله دره.

ئواِمبار 
نو انبار ِناحیه‌ی دله اتا ئو امبار هم دارنه که مَله نوم ره ونه سَر جه بیتنه. این ئو امبار ره خورشید خانم (از خاندان کنی‌ها) قاجارون گادِر بساته. تموم قسمتون این ئو امبار هنتا سالم هستنه ولی ونه ورودی ره دَوستنه. ونه ورودی کوچه راه هسته و ونه سَر کاشی‌کاریونی دارنه که میّن هستنه ولی خادی بنایِ بعضی قسمتون شخصی ملک دله کته.‌ اینجه اتی گنبدی بوم دارنه و هشت‌تا روجین نورگیر و تهویه وسه دارنه. ونه بلندی تا نورگیر ۲۱ متر و ونه جولی حدود ۱۳ متر و ونه جنس ساروج هسته.

این انبار ئو تجن جه انه و قدیم ساری ِمردمون وه ره خردنه. سال 1378-79 جه این بنا ره بازسازی هاکردنه.

نو انبار محله 
منطقه‌یی که این انبار دره ره اسا ونه نوم جه اشناسنّه و وه ساری ِقدیمی بافت مَله هسته که عمارتون زیادی اونجه درنه؛ کلبادی سره، فاضلی سره، وزیری حموم و... واری

منابع 

ساری تاریخی جائون
نو انبار